Wilfrid Fox Napier

Wilfrid Fox Napier (født 8. mars 1941 i Swartberg i Sør-Afrika) er en av Den katolske kirkes kardinaler. Han er emeritert erkebiskop av Durban.
Liv og virke
 Bakgrunn
Napier inntrådte i fransiskanerordenen og studerte ved National University of Ireland og katolsk teologi og filosofi ved Det katolske universitet i Louvain. 
Prest
Wilfried Napier ble presteviet av biskop John Evangelist McBride den 25 juli 1970. Etter prestevielsen i 1970 lærte han seg xhosa og arbeidet som sjelesørger i Lusikisiki og Tabankulu. 

Apostolisk administrator, biskop, av Kokstad
Fra 1978 til 1980 var han apostolisk administrator og fra 1980 til 1994 biskop av bispedømmet Kokstad. Bispeutnevnelsen til Kokstad fant sted 29. november 1980 og bispevielsen 28. februar året etter, foretatt av erkebiskopen av Durban, Denis Eugene Hurley og medkonsekratorene hjelpebiskop Dominic Joseph Chwane Khumalo (Durban) og biskop Andrew Zolile T. Brook av Umtata. 

I denne perioden var han i syv år president for den sørafrikanske bispekonferanse, en periode som sammenfalt med overgangen fra apartheid til demokrati. 
Erkebiskop av Durban
Den 29. mars 1992 ble han utnevnt til erkebiskop av Durban, og senere (1. august 1994) dessuten til apostolisk administrator av Umzimkulu.

Kardinal
Han ble kreert av pave Johannes Paul II til kardinal i 2001 med tittelkirken San Francesco d’Assisi ad Acilia. 

Pave Frans gav ham den 9. desember 2018 en koadjutorerkebiskop; det var erkebiskopen av Durban, Abel Gabuza, som slik ble promovert. Men den 17. januar 2021 døde Gamburza av covid-19. 

Den 9. juni 2021 ninnvilget pave Frans så kardinal Wilfrid Fox Napiers aldersbetingede avskjedssøknad.

Kardinal Wilfrid Fox Napier var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024.An Open Letter from Catholic Bishops to the International Olympic Committee, 2024-08-03 

Der skrev de blant annet: «Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Martin Lucas (1894-1969) *1945
 Erkebiskop Denis Eugene Hurley (1915-2004) *1947
 Kardinal Wilfrid Fox Napier''napier, lest 17. januar 2021

 Referanser 

 Eksterne lenker 
 Fyldige kardinalsbiografier på norsk – katolsk.no
 Biografi på The Cardinals of the Holy Roman Church

Kategori:Sørafrikanske kardinaler
Kategori:Sørafrikanske katolske biskoper
Kategori:Linjen Rebiba
Kategori:Sørafrikanske medlemmer av katolske ordener
Kategori:Fransiskanere
Kategori:Personer fra Western Cape